Shifeta het ook die werk van die teenstropingpersoneel geprys: "Dit is nie 'n maklike werk nie en hulle moet baie opofferings maak. Hulle moet hul families vir lang tye agterlaat en baie dae in die veld bestee, honderde kilometers in die natuur loop en hul lewe op die spel plaas weens gewapende stropers en gevaarlike wilde diere."
Hy het hulle gelukgewens met hul goeie werk en bedank vir "die liefde wat julle vir jul land en die natuur het".